pythainlp/thai-wiki-dataset-v4 huggingface dataset:
นนทนันท์ อัญชุลีประดิษฐ์

นนทนันท์ อัญชุลีประดิษฐ์ (ชื่อเล่น คชา) เป็นนักร้องชาวไทย จากรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V3 มาจากออดิชั่นสดจากภาคกลาง ได้ตำแหน่ง รองชนะเลิศอันดับ 2 ของ"ทรู อะคาเดมี แฟนเทเชีย" ฤดูกาลที่ 8
ประวัติ.
นนทนันท์ (ชื่อเดิมว่า โค้ก) เกิดเมื่อวันศุกร์ที่ 8 มิถุนายน พ.ศ. 2533 ที่จังหวัดนครราชสีมา ศึกษาระดับอนุบาลและประถมศึกษาที่โรงเรียนอนุบาลเด่นหล้า ระดับมัธยมศึกษาที่โรงเรียนวัดราชโอรส และระดับอุดมศึกษาที่คณะนิเทศศาสตร์ มหาวิทยาลัยรังสิต สาขาสื่อสารการตลาดแบบบูรณาการ ย้ายพร้อมกับครอบครัวมาอาศัยที่กรุงเทพมหานคร คชาเคยประกวด เดอะสตาร์ ค้นฟ้าคว้าดาว ปี 6 อีกด้วย เข้าประกวดรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 ได้รับตำแหน่ง รองชนะเลิศอันดับ 2 หลังจากนั้นมีผลงานเพลงแจ้งเกิด "แค่ของเลียนแบบ" และมีผลงานแสดงซีรีส์อย่าง "U-Prince" และมีผลงานอีกหลายเพลงกับค่ายทรูแฟนเทเชีย จากนั้นได้ย้ายค่ายมาอยู่ค่ายแกรมมี่ มีผลงานเพลงเพลงแรกคือ "ใต้ความโสด" 
ผลงาน.
ผลงานคอนเสิร์ต.
2560
2561
2562
2563
2565
เจ้าชายฟรีดริช วิลเฮ็ล์ม เจ้าชายแห่งวีท

เจ้าชายฟรีดริช วิลเฮ็ล์ม เจ้าชายแห่งวีท  ประสูติเมื่อวันที่ 2 มิถุนายน พ.ศ. 2474 ณ สาธารณรัฐไวมาร์ เป็นพระโอรสในเจ้าชายแฮร์มันแห่งวีท กับเคาน์เตสมารี อันโทนีอาแห่งชต็อลแบร์ค-แวร์นิกเกอโรเดอ เป็นพระนัดดาในเจ้าชายวิลเฮ็ล์ม ฟรีดริช เจ้าชายแห่งวีท พระราชปนัดดาในพระเจ้าวิลเลียมที่ 2 แห่งเวือร์ทเทิมแบร์ค พระปนัดดาในเจ้าหญิงมารีแห่งเนเธอร์แลนด์ ทั้งยังทรงสืบเชื้อสายมาจากพระเจ้าวิลเลิมที่ 1 แห่งเนเธอร์แลนด์ พระองค์ทรงกลายเป็นเจ้าชายพระประมุขแห่งวีทหลังการสิ้นพระชนม์ของพระอัยกา เนื่องด้วยพระบิดาสิ้นพระชนม์ไปก่อน
เสกสมรส.
เจ้าชายฟรีดริช วิลเฮ็ล์ม เจ้าชายแห่งวีท ทรงเสกสมรสครั้งแรกกับเจ้าหญิงกูดาแห่งวัลเด็คและเพือร์ม็อนท์ เมื่อวันที่ 9 กันยายน พ.ศ. 2501 ก่อนจะหย่ากันใน พ.ศ. 2505 มีพระบุตร 2 พระองค์คือ
และทรงเสกสมรสครั้งที่ 2 กับ เจ้าหญิงโซฟีแห่งชต็อลแบร์ค-ชต็อลแบร์ค เมื่อวันที่ 15 กรกฎาคม พ.ศ. 2510 มีพระบุตรอีก 2 พระองค์ คือ
เจ้าชายฟรีดริช วิลเฮ็ล์ม เจ้าชายแห่งวีท สิ้นพระชนม์ลงเมื่อวันที่ 28 สิงหาคม พ.ศ. 2543 สิริพระชันษา 69 ปี
องคชาตหัก

องคชาติหักหมายถึงการฉีกขาดของเยื่อ tunica albuginea อันใดอันหนึ่งหรือทั้งสองอัน เยื่อนี้เป็นเนื้อเยื่อเส้นใยที่ห่อหุ้มส่วน corpora cavernosa ขององคชาติ สาเหตุมักมาจากการที่องคชาติที่แข็งตัวแล้วถูกกระแทกอย่างแรง อาจเกิดระหว่างการมีเพศสัมพันธ์หรือการช่วยตัวเองก็ได้ บางครั้งอาจเกิดการฉีกขาดของท่อปัสสาวะ เส้นประสาทดอร์ซัล หลอดเลือดดำดอร์ซัล หรือหลอดเลือดแดงดอร์ซัลร่วมด้วยได้
สกูเดเรียอัลฟาทอรี

สกูเดเรียอัลฟาทอรี  หรือรู้จักกันในชื่อทั่วไปว่า อัลฟาทอรี และเข้าแข่งในชื่อ สกูเดเรียอัลฟาทอรีฮอนด้า เป็นทีมแข่งรถสูตรหนึ่งอิตาลีหนึ่งในสองทีมแข่งรถสูตรหนึ่งที่เร็ดบุลเป็นเจ้าของ ทีมนี้เตรีมลงแข่งขันครั้งแรกในออสเตรเลียนกรังด์ปรีซ์ 2020 ผลมาจากการที่เปลี่ยนชื่อจาก "โตโรรอสโซ" เป็น "อัลฟาทอรี" เพื่อโปรโมตสินค้าแฟชั่น และทำหน้าที่เป็นทีมพี่น้อง แทนการเป็นทีมเยาวชนของเร็ดบุลเรซซิง
เดอะสตรีตพรอฟิตส์

เดอะสตรีตพรอฟิตส์ (The Street Profits) เป็นทีมนักมวยปล้ำสังกัด WWE สมาชิกประกอบด้วย Angelo Dawkins และ Montez Ford เป็นแชมป์แท็กทีมทริปเปิลคราวน์ทีมที่ 2 ของ WWE
พระพุทธทัตตะ

พระพุทธทัตตะ เป็นพระคันถรจนาจารย์ฝ่ายเถรวาท เกิดหลัง พ.ศ.940 ที่เมืองอุรคปุระ (Uragapura) ปัจจุบันเรียกอุรัยปุระ ในอาณาจักรโจฬะทางอินเดียใต้ หลังจากอุปสมบทแล้วได้เดินทางไปเกาะลังกา เพื่อศึกษาพุทธศาสนาและรวบรวมคัมภีร์ทางพุทธศาสนาจากภาษาสิงหลแปลสู่ภาษาบาลี ในคราวที่พักอยู่สิงหล ท่านพักที่มหาวิหารเมืองอนุราธปุระ
เมื่อสำเร็จภารกิจแล้วก็เดินทางกลับสู่อินเดียโดยทางเรือ ระหว่างทางได้พบกับพระพุทธโฆสะที่แล่นเรือผ่านมา ท่านทั้งสองหยุดทักทายกัน แล้วท่านพระพุทธโฆสะกล่าวว่า "ท่านผู้เจริญ พระพุทธพจน์มีอยู่ในภาษาสิงหล ผมกำลังไปเกาะลังกาเพื่อแปลสู่ภาษามคธ" ท่านพุทธทัตตะกล่าวตอบว่า "ท่านผู้มีอายุ ผมไปเกาะลังกามาแล้ว เพื่อจุดประสงค์เดียวกับท่าน แต่ไม่อาจอยู่ได้นาน จึงทำงานไม่สำเร็จ เมื่อท่านรวบรวมอรรถกถาครบแล้วโปรดส่งให้ผมด้วย"
เมื่อได้รับปากกันแล้วทั้งสองรูปก็จากกัน ต่อมา เมื่อถึงอินเดียท่านก็ได้จำพรรษาที่วัดกฤษณทาส ที่พราหมณ์กฤษณทาส สร้างถวาย ริมฝั่งแม่น้ำกเวริ ณ ที่นี่ ท่านได้เขียนหนังสือหลายเล่ม เช่น 
ผลงานของท่านทั้งหมดนี้เป็นประโยชน์ต่อนักการศึกษาเป็นอย่างยิ่ง ต่อมาท่านก็ถึงมรณภาพที่วัดนี้
คัมภีร์วินิจฉัยและอุตตรวินิจฉัยเป็นคัมภีร์ที่รวบรวมเนื้อหาคัมภีร์พระวินัยปิฎก รูปแบบการแต่งเป็นร้อยกรองทั้งเล่ม โครงสร้างคัมภีร์วินิจฉัยว่าด้วยเรื่องสิกขาบทของพระภิกษุ และภิกษุณี มหาวรรค และจุลวรรค ส่วนคัมภีร์อุตรวินิฉจัย ว่าด้วยเรื่องคัมภีร์ปริวาร คัมภีร์ทั้งสองแต่งเป็นร้อยกรอง โดยใช้ฉันทลักษณ์บาลีประเภทต่าง ๆ เช่น มัตตาสมกฉันท์ วิชชุขมาลาฉันท์ อินทรวิเชียรฉันท์ เป็นต้น องค์ความรู้การวินิจฉัย พระวินัยในคัมภีร์วินัยวินิจฉัย และอุตรวินิจฉัย เป็นการวินิจฉัยสิกขาบท ที่ประกอบด้วยสถานที่ บุคคล วัตถุ อาบัติ อนาบัติ เป็นต้น
องค์ความรู้การวินิจฉัยในส่วนสิกขาบท เป็นรูปแบบสำคัญในการศึกษาวิเคราะห์วินัย ในส่วนที่เป็นสิกขาบทของพระภิกษุ และภิกษุณี รูปแบบการวินิจฉัยเหล่านี้ มีความสอดคล้องกับการวินิจฉัยพระวินัยในคัมภีร์ระดับต้น ตั้งแต่พระวินัยปิฎกจนถึงอรรถกถา
ซิมเฟโรปอล

ซิมแฟรอปอล  หรือ ซิมเฟโรปอล (#เปลี่ยนทาง , ; #เปลี่ยนทาง , "Акъмесджит") เป็นนครในคาบสมุทรไครเมีย และเป็นเมืองหลวงโดยนิตินัยของสาธารณรัฐปกครองตนเองไครเมีย และเมืองหลวงโดยพฤตินัยของสาธารณรัฐไครเมีย เป็นศูนย์กลางการเมือง เศรษฐกิจ และการขนส่งที่สำคัญแห่งหนึ่งของคาบสมุทรไครเมีย และทำหน้าที่เป็นศูนย์กลางการปกครองของเทศบาลซิมเฟโรปอล และเขตซิมเฟโรปอลที่อยู่โดยรอบ ซิฟเฟโรปอลก่อตั้งขึ้นบนพื้นที่ของ "อักเมสจิต" ("มัสยิดสีขาว") ซึ่งเป็นเมืองตาตาร์ไครเมีย นครแห่งนี้ใช้ชื่อในปัจจุบัน หลังผนวกรัฐข่านไครเมียเข้ากับจักรวรรดิรัสเซีย ซิมเฟโรปอลมีประชากร #เปลี่ยนทาง
เกาะราโรโตงา

ราโรโตงา  เป็นเกาะที่ใหญ่ที่สุดและมีประชากรมากที่สุดของหมู่เกาะคุก และเป็นที่อยู่ของประชากรประเทศเกือบ 75% ซึ่งคิดเป็น 13,007 คนต่อประชากรทั้งหมด 17,434 คน ถือกันว่าชาวยุโรปที่ค้นพบเกาะนี้คือกัปตันจอห์น ดิบส์ ซึ่งค้นพบเมื่อวันที่ 25 กรกฎาคม ค.ศ. 1823 ขณะเดินทางไปส่งมิชชันนารีจอห์น วิลเลียมส์
รัฐสภาและสนามบินนานาชาติ ซึ่งสามารถรองรับเครื่องบินขนาดใหญ่แบบโบอิง 747-400 ตั้งอยู่บนเกาะราโรโตงา เกาะยังเป็นจุดหมายปลายทางของนักท่องเที่ยวที่ได้รับความนิยมอย่างสูง มีบ้านพักตากอากาศ โรงแรม และห้องพักริมทางจำนวนมาก เมืองสำคัญคือ อาวารัว ตั้งอยู่บนชายฝั่งทิศเหนือ และเป็นเมืองหลวงของหมู่เกาะคุก
วีสบี

วีสบี  เป็นสถานที่และศูนย์กลางการปกครองของเทศบาลก็อตลันด์ เทศมณฑลก็อตลันด์ บนเกาะก็อตลันด์ ประเทศสวีเดน มีประชากร 24,330 คน (ค.ศ. 2017) วีสบียังปกครองโดยพระราชาคณะแห่งวีสบี นครสันนิบาตฮันเซอแห่งวีสบีน่าจะถือว่าเป็นเมืองยุคกลางที่ได้รับการอนุรักษ์ไว้ได้ดีที่สุดในสแกนดิเนเวีย และตั้งแต่ปี ค.ศ. 1995 เมืองได้ติดอยู่ในรายชื่อมรดกโลกขององค์การยูเนสโก
วีสบีเป็นจุดหมายปลายทางที่ได้รับความนิยมในสแกนดิเนเวียในช่วงฤดูร้อน มีนักท่องเที่ยวหลายพันคนเดินทางมาทุกปี เป็นหนึ่งในสถานที่ที่มีประชากรมากที่สุดนอกเหนือจากบนแผ่นดินใหญ่ของสวีเดน เป็นที่ตั้งของมหาวิทยาลัยก็อตลันด์
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์

เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์  14 มกราคม ค.ศ. 1831 ณ วัลเด็คและเพือร์ม็อนท์, สมาพันธรัฐเยอรมัน เป็นพระโอรสใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ และ เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม และทรงดำรงพระอิสริยยศ เจ้าชายพระประมุขแห่งวัลเด็คและเพือร์ม็อนท์ เมื่อวันที่ 15 พฤษภาคม ค.ศ. 1845 ขณะนั้นทรงมีพระชันษาเพียง 14 ปี เนื่องจากพระบิดาสิ้นพระชนม์
เสกสมรส.
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ ทรงเสกสมรสกับ เจ้าหญิงเฮเลนาแห่งนัสเซา เมื่อวันที่ 26 กันยายน ค.ศ. 1853 มีพระบุตรดังนี้
ต่อมาทรงเสกสมรสครั้งที่ 2 กับ เจ้าหญิงลูอีสแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เมื่อวันที่ 29 เมษายน 2434 มีพระโอรส 1 พระองค์ 
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ สิ้นพระชนม์ลงเมื่อวันที่ 12 พฤษภาคม 2436 ณ ราชอาณาจักรโบฮีเมีย ด้วยพระโรคปอดบวม สิริพระชันษา 62 ปี
โซลโนก

โซลโนก  เป็นเมืองหลักของเทศมณฑลยาส-น็อจกุน-โซลโนก ทางตอนกลางของประเทศฮังการี ตั้งอยู่ริมฝั่งแม่น้ำติซอ ใจกลางของที่ราบใหญ่ฮังการี เป็นเมืองที่มีความสำคัญด้านวัฒนธรรมและเศรษฐกิจมานานหลายศตวรรษ
ประชากร.
ใน ค.ศ. 2001 ประชากรที่โซลโนกประกอบด้วยชาวฮังการี 98%, ชาวโรมานี 1% และผู้มีสัญชาติอื่น 1% (ส่วนใหญ่เป็นชาวเยอรมัน)
ภาษาพื้นเมือง

ภาษาพื้นเมือง  หรือ ภาษาพื้นเพดั้งเดิม  เป็นภาษาซึ่งเกิดในท้องถิ่นในภูมิภาคหนึ่ง และคนพื้นเมืองใช้เจรจากัน ภาษาพื้นเมืองมาจากชุมชนที่มีความแตกต่างทางภาษาที่กำเนิดขึ้นในพื้นที่นั้น ทั้งนี้ ภาษาพื้นเมืองไม่จำเป็นต้องเป็นภาษาประจำชาติ และภาษาประจำชาติไม่จำเป็นต้องเป็นภาษาพื้นเมืองของประเทศนั้น ๆ ก็ได้
คนพื้นเมืองจำนวนมากทั่วโลกหยุดการถ่ายทอดภาษาบรรพบุรุษไปยังอนุชนและรับภาษาของคนส่วนใหญ่โดยเป็นส่วนหนึ่งของการปรับตัวให้เข้ากับวัฒนธรรมส่วนใหญ่ ยิ่งไปกว่านั้น ยังมีความพยายามฆ่า (linguicide) ภาษาพื้นเมืองหลายภาษาด้วย สหประชาชาติประกาศให้ปี 2562 เป็นปีสากลแห่งภาษาพื้นเมือง ด้วยตระหนักถึงความเปราะบางของภาษาพื้นเมือง
จอห์น ชาลส์ เบาว์ริง

จอห์น ชาลส์ เบาว์ริง (24 มีนาคม 1821 – 20 มิถุนายน 1893) เป็นนักธุรกิจชาวฮ่องกงหุ้นส่วนในบริษัท จาร์ดีนแมธิสันแอนด์โคและนักธรรมชาติวิทยามือสมัครเล่นที่กระตือรือร้นและ JP สำหรับเขตเดวอน
จุดกำเนิด.
เขาเป็นลูกชายคนโตของเซอร์ จอห์น เบาว์ริง (1792-1872) แห่ง เอ็กซิเตอร์ เดวอน ข้าหลวงแห่งเกาะฮ่องกง (ในสมัยที่ฮ่องกงยังเป็นอาณานิคมของอังกฤษ) และร่วมเดินทางไปกับเขาด้วย เขาเป็นพี่ชายของ เลวิน เบนท์แฮม เบาว์ริง และ เอ็ดการ์ อัลเฟร็ด เบาว์ริง
อาชีพ.
เบาว์ริงเป็นนักพฤกษศาสตร์และนักจิตวิทยา (โดยเฉพาะผู้รวบรวมแมลง; ผู้ศึกษาเรื่องราวของแมลงปีกแข็ง) ตลอดการเดินทางของเขากับพ่อของเขาเซอร์ จอห์น เบาว์ริง เขาศึกษา จดบันทึก เก็บพืชและแมลงที่หายากเมื่อมีโอกาสด้วยตัวเอง ในปี ค.ศ. 1852 เบาว์ริงนำ เฟิร์น มอสส์ และพืชดอกจากฮ่องกงกลับไปอังกฤษ
การแต่งงานและลูกหลาน.
จากการเสียชีวิตของภรรยาม่ายของเขาในปี ค.ศ. 1912 เธอได้บริจาคเงินสำหรับการสร้างโรงพยาบาลบนถนนเฮย์เกต, ชรอปเชอร์ ในความทรงจำของเขาบุตรชายของเขาประกอบไปด้วย:
มรดก.
เขายกของสะสมขนาดใหญ่ให้กับ บริติชมิวเซียม
กิ้งก่าสองชนิด,Hemidactylus bowringii และ Lygosoma bowringii ได้รับการตั้งชื่อเพื่อเป็นเกียรติแก่ จอห์น ชาลส์ เบาว์ริง หรือพ่อของเขา เซอร์ จอห์น เบาว์ริง
ซิดเราะตุลมุนตะฮา

ซิดเราะตุลมุนตะฮา (ความหมาย: "ต้นพุทรา ณ ขอบเขตที่ไกลที่สุด") เป็นต้นพุทราหรือต้นซิดร์ที่เป็นสัญลักษณ์สุดเขตสวรรค์ชั้นที่เจ็ด ซึ่งเป็นชายแดนที่ไม่มีสิ่งที่ถูกสร้างใดๆ ผ่านไปได้ ตามข้อมูลในศาสนาอิสลาม มีแค่มุฮัมมัดเท่านั้นที่ผ่านได้ในตอนที่เดินทางกับมลาอิกะฮ์ญิบรีลในช่วงอิสรออ์กับมิอฺรอจญ์ (แต่ญิบรีลหยุดอยู่ตรงนั้น) เขตที่อยู่หลังนั้นเป็นที่กล่าวกันว่า เป็นที่ที่อัลลอฮ์กำหนดให้มีการละหมาดห้าเวลา.
กุรอาน.
ในซูเราะฮ์ที่ 53 "อัน-นัจม์" ("ดาว") อายะฮ์ที่ 10-18 ได้กล่าวว่า:
10 ดังนั้นเขา (ญิบรีล) จึงนำวะฮียฺมาให้แก่บ่าวของพระองค์ (มุฮัมมัด) สิ่งที่เขาจะนำวะฮียฺมา
11 จิตใจ (ของมุฮัมมัด) มิได้ปฏิเสธสิ่งที่เขาได้เห็น
12 แล้วพวกเจ้าจะโต้เถียงกับเขาเกี่ยวกับสิ่งที่เขาได้เห็นอีกหรือ
13 และโดยแน่นอน เขาได้เห็นญิบรีลในการลงมาอีกครั้งหนึ่ง
14 ณ ที่ต้นพุทธาอันไกลโพ้น
15 ณ ที่นั้น คือสวนสวรรค์อันเป็นที่พำนัก
16 (ขณะนั้น) สิ่งที่ปกคลุม (แสงประกาย) ได้ปกคลุมต้นพุทรา
17 สายตา (ของมุฮัมมัด) มิได้เหลือบแลไปทางอื่น และมิได้ล่วงเกินไป
18 โดยแน่นอนเขาได้เห็นสัญญาณอันยิ่งใหญ่ของพระเจ้าของเขา 
และชื่อต้นไม้นี้ยังปรากฎอยู่ในซูเราะฮ์ที่ 34 อายะฮ์ที่ 16 และซูเราะฮ์ที่ 56 อายะฮ์ที่ 28.
ความหมาย.
ในหนังสือตัฟซีรอัลกุรอานสมัยใหม่ชื่อ "ตัฟซีร อัล-กะรีม อัร-รอฮ์มาน ฟี ตัฟซีร กะลาม อัล-มะนาน" (تفسير الكريم الرحمن في تفسير كلام المنان) โดย อับดุลเราะฮ์มาน อิบน์ นาซิร อัส-ซะอ์ดี ได้อธิบายถึงต้นซิดรอตุลมุนตะฮาไว้ว่า: 
<templatestyles src="แม่แบบ:คำพูด/style.css" />มัน [ต้นซิดรอตุลมุนตะฮา] เป็นต้นไม้ที่มีขนาดใหญ่ (شَجَرَة - ชาญาเราะฮ์) ที่อยู่ไกลจากสวรรค์ชั้นที่เจ็ด ที่มันได้ชื่อนี้เพราะเป็นที่ที่อะไรก็ตามที่ขึ้นไปจากโลกและอะไรก็ตามที่ลงมา [จากสวรรค์] นั้นจะหยุดลงตรงนั้น ซึ่งรวมไปถึงสิ่งที่พระเจ้าประทานลงมา เช่นวะฮ์ย (บทบัญญัติจากสวรรค์) และสิ่งอื่นที่เหมือนกัน...
อับดุลละห์ ยูซุฟ อาลี กล่าวในหนังสือ "" (The Holy Qur'an: Text, Translation and Commentary) ไว้ว่า ต้นไม้นี้ "เป็นขอบเขตของความรู้จากสวรรค์ที่ถูกประทานให้กับมนุษย์, สิ่งที่อยู่หลังจากนี้ ไม่มีแม้แต่เทวทูตหรือมนุษย์ที่จะผ่านไปได้"
จอร์จ เซล นักวิชาการอังกฤษในช่วงศตวรรษที่ 18 ได้อธิบายว่า "สิ่งที่อยู่หลังจากมันบรรดาเทวทูตไม่สามารถผ่านได้; หรือจะให้จินตนาการให้ดีกว่านี้, ไม่มีความรู้ใดๆ ของสิ่งที่ถูกสร้างจะขยายไปได้ (เข้าใจได้)"
เจ้าหญิงกูดาแห่งวัลเด็คและเพือร์ม็อนท์

เจ้าหญิงกูดาแห่งวัลเด็คและเพือร์ม็อนท์  ประสูติเมื่อวันที่ 22 สิงหาคม 2482 เป็นพระธิดาพระองค์สุดท้องใน เจ้าชายโจเซียส เจ้าชายรัชทายาทวัลเด็คและเพือร์ม็อนท์ กับ ดัชเชสอัลติบอร์กแห่งอ็อลเดินบวร์ค เป็นพระขนิษฐาใน เจ้าชายวิตเตไคนด์ เจ้าชายแห่งวัลเด็คและเพือร์ม็อนท์ และยังทรงเป็นพระญาติชั้นที่ 4 ใน สมเด็จพระราชินีนาถเบียทริกซ์แห่งเนเธอร์แลนด์ พระบิดาของพระองค์ทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่ พระองค์จึงทรงมีสิทธิในการสิบราชบัลลังก์อังกฤษ 
เสกสมรส.
เจ้าหญิงกูดาแห่งวัลเด็คและเพือร์ม็อนท์ ทรงเสกมสรสครั้งแรกกับ เจ้าชายฟรีดริช วิลเฮ็ล์ม เจ้าชายแห่งวีท เมื่อวันที่ 9 กันยายน พ.ศ. 2501 ก่อนจะหย่ากันใน พ.ศ. 2505 มีพระบุตร 2 พระองค์คือ
ต่อมาทรงเสกสมรสครั้งที่ 2 กับสามัญชนนามว่า โฮร์ช เดียเกรซ เมื่อวันที่ 9 มีนาคม 2511 มีพระโอรส 2 คน คือ
จามเทวีวงศ์

จามเทวีวงศ์ เป็นคัมภีร์ทางพุทธศาสนา เอกสารประวัติศาสตร์ประเภทบันทึกเหตุการณ์ภาษาบาลี เป็นเรื่องเล่าเชิงประวัติศาสตร์ผสมกับเรื่องเล่าเชิงศาสนาพุทธ แต่งขึ้นโดยพระโพธิรังสีมหาเถระ สันนิษฐานว่ารจนาราว พ.ศ. 1950 ถึง 2060 มีเรื่องเล่าช่วงปลายพุทธศตวรรษที่ 12 ถึงพุทธศตวรรษที่ 19 ตั้งแต่การก่อตั้งแคว้นหริภุญชัย เรื่องราวการกำเนิดเมืองลำพูน ลำปาง และเขลางค์นคร และความเป็นไปบางส่วนของแคว้นสำคัญในภาคกลาง มีเรื่องเล่าเกี่ยวกับพระนางจามเทวีโดยระบุวันเวลาตามบริบทในอดีตทำนองจดหมายเหตุ เช่น พระนางเสด็จจากละโว้มายังเมืองหริภุญไชยเมื่อใด ระหว่างทางได้แวะที่ใดบ้าง ครองราชย์ยาวนานเท่าใด เสด็จสวรรคตเมื่อใด ฯลฯ นอกจากนี้ยังมีเรื่องเกี่ยวกับสถานที่ และมีหลักฐานทางโบราณคดีประกอบชัดเจน เช่น ระบุว่า วัดพระธาตุดอยคำ สร้างขึ้นในรัชสมัยพระนางจามเทวี (พ.ศ. 1230) โดยโอรสทั้งสอง ได้แก่ พระเจ้ามหันตยศ และพระเจ้าอนันตยศ
ภาษาบาลีในจามเทวีวงศ์ยังไม่ประณีตเท่าภาษาบาลีในชินกาลมาลีปกรณ์ คือ วางโครงสร้างแบบภาษาไทย ประธาน กริยา กรรม และวางคำวิเศษณ์กับคำคุณศัพท์ ไว้หลังคำนามกับคำกริยา ตามแบบไวยากรณ์ไทย ซึ่งโครงสร้างภาษาบาลีต้องเป็นแบบประธาน กรรม กริยา และพบว่ามีคำศัพท์หลายคำที่ถูกเปลี่ยนจากภาษาไทยไปเป็นภาษาบาลีแบบดื้อ ๆ โดยไม่ได้แปลคำนั้นไปเป็นศัพท์ภาษาบาลีเสียก่อน
กรรมการหอพระสมุดวชิรญาณสำหรับพระนครให้พระยาปริยัติธรรมธาดา (แพ ตาละลักษมณ์) เปรียญ ร่วมกับพระญาณวิจิตร (สิทธิ โลจนานนท์) เปรียญ ช่วยกันแปลเป็นภาษาไทยในรัชสมัยรัชกาลที่ 6 พิมพ์เผยแพร่ครั้งแรกปี พ.ศ. 2463
จามเทวีวงศ์เป็นหนึ่งในคัมภีร์ที่ใช้อ้างอิงในเอกสารตำนานพงศาวดารบ่อยครั้งที่สุด ได้รับการแปลเป็นหลายภาษา ทั้งตะวันตกและตะวันออก
นอกจากนั้นในฉบับภาษาอังกฤษใช้ชื่อว่า "The Legend of Queen Cama" และ "The Chamadevivongs"
เจ้าชายคาร์ล เจ้าชายแห่งวีท

เจ้าชายคาร์ล เจ้าชายแห่งวีท  ประสูติเมื่อวันที่ 27 ตุลาคม 2504 เป็นพระโอรสใน เจ้าชายฟรีดริช วิลเฮ็ล์ม เจ้าชายแห่งวีท และ เจ้าหญิงกูดาแห่งวัลเด็คและเพือร์ม็อนท์ ทรงเป็นพระปนัดดาใน เจ้าชายวิลเฮ็ล์ม ฟรีดริช เจ้าชายแห่งวีท ทรงสืบเชื้อสายมาจาก พระเจ้าวิลเลิมที่ 1 แห่งเนเธอร์แลนด์ ผ่านทางพระบิดา และทางพระมารดานั้น ทรงเป็นพระญาติชั้นที่ 5 ใน สมเด็จพระราชินีนาถเบียทริกซ์แห่งเนเธอร์แลนด์ แม่พระนามของพระองค์นี่นจะมี ฟรีดริช ออกัส ซึ่งควรจะเป็นพระนามหลัก แต่พระองค์กลับทรงเลือกใข้พระนามสุดท้ายอย่าง คาร์ล โดยทรงให้เหตุผลว่า เป็นพระประสงค์ส่วนพระองค์ และด้วยพระมารดานั้นทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่ พระองค์เองจึงมีสิทธิในการสืบราชบัลลังก์สหราชอาณาจักร
เสกสมรส.
เจ้าชายคาร์ล เจ้าชายแห่งวีท ทรงเสกสมรสกับ เจ้าหญิงอิซาเบลแห่งอีสเตนเบิร์ก พระขนิษฐาใน เจ้าหญิงโซฟี เจ้าหญิงแห่งปรัสเซีย เมื่อวันที่ 26 เมษายน 2541 มีพระบุตรดังนี้
เจ้าชายคาร์ล เจ้าชายแห่งวีท สิ้นพระชนม์แบบกะทันหันด้วยพระอาการพระหทัยวายเฉียบพลันเมื่อวันที่ 12 มีนาคม 2558 สิริพระชันษา 53 ปี ทำให้ตำแหน่ง เจ้าชายแห่งวีท ตกเป็นของพระโอรสองค์ใหญ่
สต็องดาร์ลีแยฌ

สต็องดาร์ลีแยฌ  เป็นสโมสรฟุตบอลที่ตั้งอยู่ในนครลีแยฌ ประเทศเบลเยียม ก่อตั้งขึ้นเมื่อปี พ.ศ. 2441 และมีสนามเหย้าคือสต๊าดเมาริซดูฟราสเน่ เป็นหนึ่งในสามของสโมสรฟุตบอลใหญ่ในเบลเยียม (อีก 2 สโมสรคืออันเดอร์เลคต์และกลึบบรึคเคอ)
 "ณ วันที่ 16 สิงหาคม ค.ศ. 2019"
ผู้เล่นชุดปัจจุบัน.
<templatestyles src="Template:Football squad player/styles.css" />
อิท โผล่จากนรก 2

อิท โผล่จากนรก 2  เป็นภาพยนตร์อเมริกันแนวสยองขวัญเหนือธรรมชาติ ที่ออกฉายในปี ค.ศ. 2019 และเป็นภาคต่อจาก"อิท โผล่จากนรก" ในปี ค.ศ. 2017 โดยทั้งสองภาคดัดแปลงมาจากนวนิยายเรื่อง "อิท" ของสตีเฟน คิง ซึ่งตีพิมพ์เมื่อ ค.ศ. 1986 กำกับโดยแอนดี มัสเคียตตี เขียนบทโดยแกรี ดอเบอร์แมน นำแสดงโดยเจมส์ แม็กอะวอย, เจสซิกา แชสเตน , บิล เฮเดอร์, อิไซยาห์ มุสตาฟา, เจ ไรอัน, เจมส์ แรนซัน, แอนดี บีน และบิล สกอชกวดกลับมารับบทตัวตลกเพนนีไวส์
"อิท โผล่จากนรก 2" มีฉากในปี ค.ศ. 2016 หรือ 27 ปีหลังเหตุการณ์ในภาคแรก โดยกลุ่มตัวเอก "ชมรมคนขี้แพ้" (The Losers' Club) ต้องกลับมาสู้กับ "อิท" พลังเหนือธรรมชาติที่มักปรากฏตัวในรูปตัวตลกเพนนีไวส์อีกครั้งตามคำสาบานที่ให้ไว้ ภาพยนตร์เข้าฉายในสหรัฐ วันที่ 6 กันยายน ค.ศ. 2019
11.22.63

11.22.63 เป็นภาพยนตร์ชุดขนาดสั้นจากอเมริกา แนวเรื่องบันเทิงคดีวิทยาศาสตร์ระทึกขวัญ ดัดแปลงจากหนังสือ "11/22/63 วันสังหาร" โดยสตีเวน คิง มีทั้งหมดแปดตอน บริหารการอำนวยการสร้างโดย J. J. Abrams, King, Bridget Carpenter และ Bryan Burk และอำนวยการสร้างโดยเจมส์ แฟรนโก ซึ่งรับบทเป็นตัวนำเรื่องด้วย ออกฉายครั้งแรกทางฮูลู เมื่อวันที่ 15 กุมภาพันธ์ ค.ศ. 2016 และได้รับคำวิจารณ์ในเชิงบวก
สกูเดเรียแฟร์รารี

สกูเดเรียแฟร์รารี  เป็นทีมแข่งรถฟอร์มูลาวันของผู้ผลิตรถยนต์หรูสัญชาติอิตาลี เฟอร์รารี่ มีฉายาว่า "ม้าลำพอง" ซึ่งมาจากตราสัญลักษณ์ สกูเดเรียแฟร์รารีเป็นทีมที่เก่าแก่และประสบความสำเร็จมากที่สุดในบรรดาทีมของรถสูตรหนึ่ง
เฟต/สเตย์ไนต์ เฮฟเวนส์ฟีล III. สปริงซอง

เฟต/สเตย์ไนต์ เฮฟเวนส์ฟีล III. สปริงซอง  เป็นภาพยนตร์อนิเมะเรื่องที่สามและเรื่องสุดท้ายของภาพยนตร์ไตรภาคเฟต/สเตย์ไนต์ เฮฟเวนส์ฟีลที่ผลิตโดยยูโฟเทเบิล และกำกับเรื่องโดยโทโมโนริ ซุโด ที่มีกำหนดออกฉายในปี พ.ศ. 2563 เนื้อเรื่องจะดำเนินต่อจากภาพยนตร์เรื่อง "เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย" โดยเป็นศึกสุดท้ายที่ตัวเอกของเรื่องเอมิยะ ชิโร่จะต้องสู้กับจอมเวทย์และจิตวิญญาณแห่งวีรชนที่เหลือ
นิวโทรฟิล

นิวโทรฟิล  เป็นเม็ดเลือดขาวชนิดแกรนูโลซัยต์ชนิดหนึ่ง และถือเป็นเม็ดเลือดขาวชนิดที่มีมากที่สุด (ประมาณ 60-70%) ในบรรดาเม็ดเลือดขาวทุกชนิดของสัตว์เลี้ยงลูกด้วยนมส่วนใหญ่รวมถึงมนุษย์ด้วย ทำหน้าที่เป็นส่วนประกอบสำคัญในระบบภูมิคุ้มกันแบบดั้งเดิม (innate immune system) หน้าที่การทำงานมีความแตกต่างหลากหลายขึ้นอยู่กับชนิดสัตว์นั้นๆ
นิวโทรฟิลจะถูกเรียกตัวไปยังเนื้อเยื่อจุดที่มีการบาดเจ็บภายในเวลาไม่กี่นาที การพบมีนิวโทรฟิลในเนื้อเยื่อจะถือเป็นข้อบ่งชี้หลักว่ามีการอักเสบแบบเฉียบพลันเกิดขึ้นในเนื้อเยื่อนั้น อย่างไรก็ดี นิวโทรฟิลไม่สามารถย่อยสลายเชื้อก่อโรคบางชนิดได้ หากไม่ได้รับความช่วยเหลือจากเซลล์อื่นๆ ในระบบภูมิคุ้มกัน
โฮโจ ยาซูโตกิ

โฮโจ ยาซูโตกิ (1183-14 กรกฎาคม 1242) เป็นชิกเก็ง (ผู้สำเร็จราชการแผ่นดิน) คนที่สามของรัฐบาลโชกุนคามากูระ เขาเสริมสร้างระบบการเมืองของผู้สำเร็จราชการโฮโจให้แข็งแกร่ง
ประวัติ.
โฮโจเป็นบุตรชายคนโตของชิกเก็งคนที่สอง โยชิโตกิ อ้างอิงจากอาซูมะ คางามิ (吾妻鏡) เขาเป็นที่ชื่นชอบโดยโชกุนคนแรก มินาโมโตะ โนะ โยริโตโมะ ในปี ค.ศ. 1218 เป็นหัวหน้า (別当) ของขุนนางทหาร (ซามูไรโดโกโระ)
ในสงครามปีโจคิว ค.ศ. 1221 โฮโจได้นำกองทหารโชกุนต่อสู้กับราชสำนักในเกียวโต หลังจากชัยชนะ ยังคงอยู่ในเกียวโตและจัดตั้งโรกูฮาระทันได (六波羅探題) ยาซูโตกิและโทกิฟูซะผู้เป็นอาได้ตำแหน่งเป็นทันไดคนแรก
เมื่อพ่อของเขาโยชิโตกิและป้า โฮโจ มาซาโกะ (北条政子) เสียชีวิตโฮโจก็สืบตำแหน่งกลายเป็นชิกเก็งในปี ค.ศ. 1224 เขาได้แต่งตั้ง โฮโจ โทกิฟูซะ (北条時房) ในฐานะ เรนโช คนแรก ในปี ค.ศ. 1225 ได้สร้าง เฮียวโจ (評定) ระบบสภาของผู้สำเร็จราชการ ในปี ค.ศ. 1232 โฮโจประกาศใช้ โกเซไบ ชิกิโมกุ (御成敗式目) ประมวลกฎหมายของผู้สำเร็จราชการ โฮโจได้รับการยกย่องอย่างสูงสำหรับความยุติธรรมที่เป็นกลาง
โฮโจเสียชีวิตในปี ค.ศ. 1242 สึเนโตกิหลานชายของเขาได้สืบทอดตำแหน่งชิกเก็ง
ดาราเดลี่

บริษัท ดาราเดลี่ จำกัด เป็นบริษัทผลิตสื่อบันเทิง รายงาน วิเคราะห์เนื้อหาข่าวบันเทิง ทั้งในรูปแบบหนังสือพิมพ์ "ดาราเดลี่" และเว็บไซต์ บริษัทก่อตั้งเมื่อปี พ.ศ. 2548 ได้ตีพิมพ์หนังสือพิมพ์รายสัปดาห์ "ดาราเดลี่" ฉบับแรกในวันที่ 19 กันยายน 2549 เมื่อเริ่มเปิดตัวมียอดการสั่งพิมพ์ 3 แสนฉบับต่อวัน ใน 6 เดือนแรก ต่อมาวันที่ 19 กันยายน 2555 ขยายกิจการโดยเปิดช่องทีวีดาวเทียมที่ชื่อ ดาราเดลี่ ทีวี หลังจากนั้นได้เพิ่มช่องทางสื่อทั้งในเฟซบุ๊ก อินสตราแกรม ทวิตเตอร์ ยูทูบ แอปพลิเคชันทางโทรศัพท์มือถือ รวมทั้งผลิตเนื้อหารายการเพื่อออกอากาศทางฟรีทีวี
เมื่อแรกเริ่ม บริษัท ดาราเดลี่ จำกัด เป็นบริษัทในเครือของอาร์เอสโดยดำเนินงานภายใต้ บริษัท ไอเดีย เพาเวอร์ จำกัด (เดิมชื่อ บริษัท นิวส์ เจนเนอเรชั่น จำกัด) จากข้อมูลปี 2560 ดาราเดลี่ มีพนักงานกว่า 200 คน บริหารโดยนางนภัสนันท์ พรรณนิภา มีนายเฉลิมเกียรติ สมหวัง เป็นบรรณาธิการบริหาร และนายสุนทร นนทอ เป็นบรรณาธิการผู้พิมพ์ผู้โฆษณา
เมื่อเริ่มต้นหนังสือพิมพ์ "ดาราเดลี่" ตีพิมพ์เป็นรายวัน ตีพิมพ์ระบบ 4 สีตลอดทั้งเล่ม นำเสนอข่าวบันเทิง โดยให้ความสำคัญกับบันเทิง 70% อีก 15% เน้นข่าวสารการตลาด และ 15% ที่เหลือจะเป็นเรื่องราวของธุรกิจมีเดียสื่อ ต่อมาเปลี่ยนจากรายวันมาเป็นราย 3 วัน แล้วจึงเป็นเป็นรายสัปดาห์ เดิมทีมีพนักงาน 10 คน ทั้งฝ่ายขาย ฝ่ายข่าว ฝ่ายธุรการ พอย้ายสำนักงานจึงมีพนักงาน 100 คน และเพิ่มเป็น 200 คน บริษัท ดาราเดลี่ จำกัด มีบริษัทย่อย คือ บริษัท ดาราเดลี่ ช้อปปิ้ง จำกัด จดทะเบียนเมื่อ 12 กันยายน 2560 ประกอบกิจการขายสินค้าโดยการขายปลีกส่ง
ดาราเดลี่ ยังมีการมอบรางวัลด้านบันเทิง โดยจัดครั้งแรกเมื่อปี พ.ศ. 2555 ภายใต้ชื่อดาราเดลี่ เดอะ เกรท อวอร์ดส์ โดยสาขารางวัลร่วมคัดเลือกจากสมาคมต่าง ๆ และคณะกรรมการดาราเดลี่ และนับผลคะแนนจากการลงคะแนนของประชาชนทั่วไป
เจ้าชายวิทเทอคินท์ เจ้าชายแห่งวัลเด็คและเพือร์ม็อนท์

เจ้าชายวิทเทอคินท์ เจ้าชายแห่งวัลเด็คและเพือร์ม็อนท์  ประสูติเมื่อวันที่ 9 มีนาคม 2479 เป็นพระโอรสใน เจ้าชายโยซีอัส เจ้าชายรัชทายาทวัลเด็คและเพือร์ม็อนท์ กับดัชเชสอัลติบอร์กแห่งอ็อลเดินบวร์ค เป็นพระญาติชั้นที่ 4 ใน สมเด็จพระราชินีนาถเบียทริกซ์แห่งเนเธอร์แลนด์ พระบิดาของพระองค์ทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่ พระองค์จึงทรงมีสิทธิในการสิบราชบัลลังก์อังกฤษ พระองค์ทรงดำรงตำแหน่งร้อยโทและพันเอกในกองทัพบกเยอรมัน พระองค์ทรงกลายเป็น เจ้าชายแห่งวัลเด็คและเพือร์ม็อนท์ เมื่อวันที่ 30 พฤศจิกายน 2510 ภายหลังการสิ้นพระชนม์ของพระบิดา
เสกสมรส.
พระองค์ทรงเสกสมรสกับเคาน์เตสเซ็ทซีเลีย ฟ็อน โกเอส-เซาเรา เมื่อวันที่ 19 พฤษภาคม 2531 มีพระบุตรดังนี้
ซักกูม

ตามความในอัลกุรอาน ซักกูม  เป็นต้นไม้ที่ "โตมาจากก้นลึกของนรกญะฮันนัม" ซึ่งเป็น "ต้นไม้ที่ถูกสาป" ตามที่อธิบายในซูเราะฮ์ที่ 17:60 37:62-68, 44:43, และ 56:52
มุมมองทางศาสนา.
ในอัลกุรอานได้อธิบายไว้ว่า:
[44.43] แท้จริงต้นซักกูม
[44.44] จะเป็นอาหารของผู้ทำบาปมาก
[44.45] เช่นทองแดงที่ถูกหลอมเดือด มันจะต้มเดือดอยู่ในท้อง
[44.46] เช่นการเดือดพล่านของน้ำร้อน
ผลของต้น "ซักกูม" มีรูปร่างเหมือนหัวปิศาจ (กุรอาน 37:62-68). โดยคนที่อยู่ในนรกจะต้องกินผลของมัน ซึ่งจะทำให้ร่างของพวกเขาถูกฉีกเป็นชิ้น ๆ เพื่อเป็นการลงโทษอันเป็นผลจากกรรมเมื่อตอนที่ยังมีชีวิตในโลกนี้ อุมัร สุไลมาน อัล-อัชกอร์ นักวิชาการซาลาฟี และศาสตราจารย์ที่มหาวิทยาลัยจอร์แดน กล่าวว่า เมื่อคนบาปกินมันเสร็จแล้ว ผลของมันจะเดือดเหมือนน้ำมันเดือดในท้องของพวกเขา นักวิชาการบางท่าน เสนอว่าต้นไม้นี้เติบโตด้วยบาปของผู้ที่ทำบาป ดังนั้นผลปิศาจจึงเป็นสิ่งที่ไม่ดีของผู้ที่ทำบาปในตอนที่ยังมีชีวิตอยู่ ซึ่งอิบน์ อะรอบีกล่าวไว้ว่า ต้นนี้แสดงถึงความหยิ่งยะโสของตนเอง.
พฤกษศาสตร์.
ชื่อของต้น "ซักกูม" ถูกใช้กับสปีชีส์ของ "Euphorbia abyssinica" โดยชาวบีจาที่อาศัยอยู่ทางตะวันออกของประเทศซูดาน. ส่วนในประเทศจอร์แดน จะใช้ชื่อนี้กับสปีชีส์ของ "Balanites aegyptiaca". และในประเทศตุรกี จะใช้ชื่อนี้กับต้นยี่โถ.
เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์

เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์  (เคาน์เตสเซ็ทซีเลีย ฟ็อน โกเอส-เซาเรา) ประสูติเมื่อวันที่ 23 สิงหาคม 2499 เป็นธิดาของเคานต์คาร์ล-อันโทน ฟ็อน โกเอส-เซาเรา และบารอนเนสมารีอา ไมเออร์ ฟ็อน เม็ลน์โฮฟ พระองค์มีพระเชษฐา พระภคินี พระอนุชา 4 พระองค์
เสกสมรส.
พระองค์ทรงเสกสมรสกับเจ้าชายวิทเทอคินท์ เจ้าชายแห่งวัลเด็คและเพือร์ม็อนท์ เมื่อวันที่ 19 พฤษภาคม 2531 มีพระบุตรดังนี้
แฮงแมน (เกม)

แฮงแมน เป็นเกมทายคำโดยมีผู้เล่นตั้งแต่ 2 คนขึ้นไป คนหนึ่งคิดคำ วลีหรือประโยค และผู้เล่นคนอื่นพยายามเดาคำนั้นโดยเลือกตัวอักษรหรือตัวเลข โดยสามารถเดาได้จำกัดครั้ง
สถานีรถไฟบูกิตเกตรี

สถานีรถไฟบูกิตเกตรี  เป็นสถานีรถไฟที่ตั้งอยู่ในเมืองบูกิเกอตรี รัฐปะลิส ประเทศมาเลเซีย เป็นสถานีรถไฟชานเมืองเคทีเอ็มสายเหนือ  ที่เชื่อมต่อระหว่างปาดังเบซาร์และบัตเตอร์เวิร์ท สถานีนี้เริ่มเปิดใช้งานในปี พ.ศ. 2558
ที่ตั้ง.
สถานีรถไฟบูกิตเกตรี ตั้งอยู่ในเมืองบูกิตเกตรี รัฐปะลิส และอยู่ใกล้กับเมืองต่าง ๆ เช่น เบอเซรี และจูปิง สถานีนี้อยู่ห่างจากกางาร์ เมืองหลวงของรัฐปะลิส 15 กิโลเมตร
บริการเดินรถ.
สถานีรถไฟบูกิตเกตรี ให้บริการรถไฟชานเมืองเคทีเอ็มสายเหนือที่ดำเนินการโดยเกอเรตาปีตานะฮ์เมอลายู มีขบวนรถขาล่องจากปาดังเบซาร์ไปยังบัตเตอร์เวิร์ทวันละ 18 ขบวน และขบวนรถขาขึ้นจากบัตเตอร์เวิร์ทไปยังปาดังเบซาร์วันละ 18 ขบวน
เจ้าหญิงเฮเลเนอแห่งนัสเซา

เจ้าหญิงเฮเลเนอแห่งนัสเซา  ประสูติเมื่อวันที่ 18 สิงหาคม 2374 ณ วีสบาเดิน เป็นพระธิดาในวิลเลียม ดยุกแห่งนัสเซา และเจ้าหญิงเพาลีเนอแห่งเวือร์ทเทิมแบร์ค พระองค์ทรงเป็นพระขนิษฐาในแกรนด์ดยุกอดอล์ฟแห่งลักเซมเบิร์ก 
เสกสมรส.
เจ้าหญิงเฮเลเนอแห่งนัสเซา ทรงเสกสมรสกับเจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ เมื่อวันที่ 26 กันยายน 2396 มีพระบุตรดังนี้
พระองค์เป็นพระราชอัยยิกา (ยาย) ใน สมเด็จพระราชินีนาถวิลเฮลมินาแห่งเนเธอร์แลนด์
ฟูจิวาระ โนะ โนริมิชิ

ฟูจิวาระ โนะ โนริมิชิ (29 กรกฎาคม 996 - 6 พฤศจิกายน 1075) บุตรชายคนที่ห้าของ มิชินะงะ เป็น คูเงียว แห่ง ยุคเฮอัง มารดาของเขาคือ มินาโมโตะ โนะ รินชิ (源倫子) บุตรสาวของ มินาโมโตะ โนะ มาซาโนบุ ผู้สำเร็จราชการ โยะริมิชิ จักรพรรดินีโชชิ (มเหสีของ จักรพรรดิอิจิโจ) จักรพรรดินีเค็นชิ (มเหสีของ จักรพรรดิซันโจ) เป็นน้องชายและน้องสาวของเขาจากแม่เดียวกัน ในปี ค.ศ. 1068 ปีที่บุตรสาวของเขาอภิเษกกับ จักรพรรดิโกะ-เรเซ ซี่งเขาเข้ารับตำแหน่ง คัมปากุ อย่างไรก็ตามเขาสูญเสียอำนาจเมื่อ จักรพรรดิโก-ซันโจ ซึ่งไม่ได้เกี่ยวข้องกับตระกูลฟุจิวาระขึ้นสืบราชบัลลังก์ สิ่งนี้มีส่วนทำให้ตระกูลฟูจิวาระเสื่อมถอยลงในภายหลัง
มักซ์ แฟร์สตัปเปิน

มักซ์ เอมีลียัน แฟร์สตัปเปิน (เกิด 30 กันยายน ค.ศ. 1997) เป็นนักแข่งรถชาวดัชต์และเบลเยียม ปัจจุบันแข่งรถภายใต้ธงชาติเนเธอร์แลนด์ในการแข่งขันฟอร์มูลาวันให้แก่เรดบูลเรซซิง แฟร์สตัปเปินเป็นแชมป์โลกฟอร์มูลาวันประเภทนักขับสี่สมัยติดต่อกันตั้งแต่ฤดูกาล ถึง กับเรดบูลเรซซิง และชนะการแข่งขันกรังด์ปรีซ์ด้วยกันทั้งสิ้น รายการตลอดการแข่งขัน 11 ฤดูกาล
แฟร์สตัปเปินเกิดที่เมืองฮัสเซิลต์ และเติบโตที่เมืองมาไซก์ โดยเขาเป็นบุตรของอดีตนักแข่งรถฟอร์มูลาวันชาวดัตช์ ย็อส แฟร์สตัปเปิน และอดีตนักแข่งรถคาร์ตชาวเบลเยียม โซฟี กึมเปิน เขาเริ่มต้นอาชีพด้วยการแข่งรถคาร์ต โดยประสบความสำเร็จมากที่สุดในฤดูกาล 2013 ที่เขาได้ทำลายสถิติในการแข่งขันหลายรายการที่ลงแข่ง แฟร์สตัปเปินเลื่อนขึ้นสู่รายการแข่งขันฟอร์มูลาระดับรอง และเข้าแข่งขันเอฟไอเอฟอร์มูลาทรีชิงแชมป์ยุโรปโดยตรง เขาทำลายสถิติหลายรายการระหว่างการแข่งขันใน ก่อนจะได้อันดับที่สามในการชิงแชมป์กับ#เปลี่ยนทาง แฟร์สตัปเปินเป็นสมาชิกเรดบูลจูเนียร์ทีม และเซ็นสัญญากับโตโรรอสโซในการแข่งขันฟอร์มูลาวันฤดูกาล ขณะอายุ 17 ปี โดยกลายเป็นนักแข่งรถที่อายุน้อยที่สุดในประวัติศาสตร์หลังจากเข้าแข่งขันรายการแรกที่ แฟร์สตัปเปินได้ที่นั่งสำหรับฤดูกาล จากผลงานที่มีคะแนนสะสมอย่างต่อเนื่องในฤดูกาลแรก และเลื่อนขึ้นสู่ทีมหลักคือเรดบูลเรซซิงหลังจากแข่งขันไปได้สี่รายการ แฟร์สตัปเปินชนะการแข่งขัน#เปลี่ยนทาง ในฤดูกาลเปิดตัวกับเรดบูลเรซซิงขณะอายุ 18 ปี ทำให้เขากลายเป็นนักขับอายุน้อยที่สุดที่ชนะการแข่งขันฟอร์มูลาวันกรังด์ปรีซ์ แฟร์สตัปเปินยังชนะการแข่งขันหลายรายการในฤดูกาล และ ก่อนที่จะได้อันดับสามในการแข่งขันชิงแชมป์โลกประเภทนักขับทั้งในฤดูกาล และ ด้วยเครื่องยนต์ฮอนด้า
แฟร์สตัปเปินได้ตำแหน่งแชมป์โลกครั้งแรกหลังจากชนะการแข่งขันกรังด์ปรีซ์ 10 รายการตลอดฤดูกาล และขึ้นนำ #เปลี่ยนทาง ในรอบสุดท้ายของ ทำให้เขาเป็นแชมป์โลกฟอร์มูลาวันประเภทนักขับคนแรกจากประเทศเนเธอร์แลนด์ และคนที่ 34 ในประวัติศาสตร์การแข่งขัน แฟร์สตัปเปินเป็นแชมป์โลกอีกสองสมัยติดต่อกันในฤดูกาล และ โดยในฤดูกาลแรกเขาสามารถพลิกขึ้นมาเป็นผู้นำหลังจากมีคะแนนตามหลังสูงสุดในประวัติศาสตร์ฟอร์มูลาวัน และทำลายสถิติอีกมากมายในทั้งสองฤดูกาล แฟร์สตัปเปินรักษาตำแหน่งแชมป์โลกสมัยที่สี่ในฤดูกาล หลังจากชนะการแข่งขันกรังด์ปรีซ์เก้ารายการ รวมถึงผลงานการขับในสภาพอากาศชื้นที่ซึ่งได้รับการชื่นชมอย่างกว้างขวาง เขากลายเป็นนักแข่งคนแรกที่ได้ตำแหน่งแชมป์โลกให้กับผู้ผลิตอันดับสามในรอบ 41 ปี
จากสถิติ ณ แฟร์สตัปเปินมีผลงานชนะเลิศในการแข่งขัน ครั้ง ได้ตำแหน่งโพล ครั้ง ทำรอบได้เร็วที่สุด ครั้ง และมีอันดับบนโพเดียม ครั้งในการแข่งขันฟอร์มูลาวัน นอกจากแฟร์สตัปเปินจะเป็นนักขับอายุน้อยที่สุดที่ชนะการแข่งขันกรังด์ปรีซ์แล้ว เขายังครองสถิติฟอร์มูลาวันอีกมากมาย อาทิ นักแข่งที่ชนะการแข่งขันกรังด์ปรีซ์มากที่สุดในฤดูกาลเดียว (19 รายการ) นักแข่งที่มีอันดับบนโพเดียมจนจบฤดูกาลมากที่สุด (21 ครั้ง) นักแข่งที่ชนะการแข่งขันกรังด์ปรีซ์ติดต่อกันมากที่สุด (10 รายการติดต่อกัน) และนักแข่งที่ได้ตำแหน่งโพลติดต่อกันมากที่สุด (8 ครั้ง ร่วมกับอาอีร์ตง เซนนา) แฟร์สตัปเปินเซ็นสัญญาอยู่กับเรดบูลเรซซิงอย่างน้อยจนสิ้นสุดฤดูกาล 2028 แฟร์สตัปเปินมีชื่อติดอยู่ในการจัดอันดับของนิตยสาร"ไทม์" ฉบับ 2024 ให้เป็นหนึ่งใน 100 ผู้มีอิทธิพลที่สุดระดับโลก และได้รับพระราชทานเครื่องราชอิสริยาภรณ์ออเรนจ์-นัสเซา ชั้นเจ้าพนักงาน ใน ค.ศ. 2022
การเลือกตั้งทั่วไปในประเทศพม่า ค.ศ. 1947

การเลือกตั้งทั่วไปจัดขึ้นที่ประเทศพม่า เมื่อวันที่ 9 เมษายน ค.ศ. 1947 เพื่อจัดตั้งสภาร่างรัฐธรรมนูญ หลังจากได้รับเอกราชจากสหราชอาณาจักร และเป็นการเลือกตั้งครั้งแรกในประเทศพม่า นับตั้งแต่ถูกแยกออกจาก อินเดีย ภายใต้การปกครองของอังกฤษ การเลือกตั้งทั่วไปเมื่อปี ค.ศ. 1947 ผู้มีสิทธิเลือกตั้งเป็น 49.8% อย่างไรก็ตาม อองซาน ได้ถูกลอบสังหารสามเดือนหลังจากการเลือกตั้ง ส่งผลให้ อูนุ กลายเป็นนายกรัฐมนตรีคนแรกของประเทศพม่า 
ผลตามหลัง.
เมื่อวันที่ 19 กรกฎาคม ค.ศ. 1947 อองซาน ถูกลอบสังหารพร้อมกับสมาชิกคนอื่นๆ ถึง 6 คน จากสันนิบาตเสรีภาพประชาชนต่อต้านฟาสซิสต์ ส่งผลให้อูนุ เป็นผู้นำสันนิบาต รัฐธรรมนูญแห่งสหภาพเมียนมาร์ได้รับการอนุมัติเมื่อวันที่ 24 กันยายน ค.ศ. 1947 และสหภาพพม่าได้รับเอกราชเมื่อวันที่ 4 มกราคม ค.ศ. 1948
เซชิตสึ

เซชิตสึ  เป็นศัพท์ญี่ปุ่นของ สมัยเอโดะ สำหรับภรรยาอย่างเป็นทางการของบุคคลระดับสูง จักรพรรดิ, คูเงียว (ข้าราชสำนัก), โชกุน และ ไดเมียว มักจะมีภรรยาหลายคนเพื่อให้แน่ใจว่ามีการเกิดของทายาท เซอิชิตสึมีสถานะเหนือภรรยาคนอื่นเรียกว่า โซกูชิตสึ (側室, อนุภรรยา)
ระบบนี้ย้อนกลับไปยังระบบ ริตสึเรียว ใน สมัยนาระ และ สมัยเฮอัง ในเวลานั้นภรรยาเอกเรียกว่า ชากูไซ (嫡妻) จักรพรรดิญี่ปุ่นองค์สุดท้ายที่มีนางสนมอย่างเป็นทางการคือ จักรพรรดิเมจิ
ข้อพิพาทอย่างต่อเนื่องระหว่างบุตรชายของภรรยาอย่างเป็นทางการและนางสนมเป็นต้นเค้าของความขัดแย้งภายในบ้าน (O-Ie Sōdō)
การดูหมิ่นธง

การดูหมิ่นธง  เป็นการดูหมิ่น, ทำลายธง หรือการกระทำที่เป็นการทำลาย, ทำความเสียหาย หรือฉีกธงในที่สาธารณะ. ในบางประเทศมีกฎหมายห้ามทำลายธง (เช่นเผาในที่สาธารณะ) หรือห้ามการใช้งานโดยเฉพาะ (เช่นโฆษณา); บางกฎอาจให้ความแตกต่างระหว่างการดูหมิ่นธงชาติของตนเองและธงของชาติอื่น
เบี้องหลัง.
การกระทำที่สื่อถึงการดูหมิ่นธง ได้แก่ การเผา, ถ่ายปัสสาวะ หรืออุจจาระบนธง, ทำให้เสียโฉมด้วยสโลแกน, เหยียบบนธง, ทำลายมันด้วยหินหรือปืน, ตัด หรือฉีกธง พูดโจมตีมัน, ลากธงบนพื้น หรือแม้แต่กินธง
การดูหมิ่นธงมักมีหลายสาเหตุ. อาจเป็นเพราะมีผู้ประท้วงต่อนโยบายต่างประเทศของตนเอง, ชาตินิยม หรือโจมตีผู้คนจากประเทศนั้นด้วยธง
ในบางประเทศ การเผาหรือทำให้ธงเสียโฉมเป็นเรื่องผิดกฎหมาย ส่วนประเทศที่เรื่องนี้ไม่ผิดกฎหมาย ก็ยังคงอยู่ในข้อหาความประพฤติไม่เป็นระเบียบ (disorderly conduct), ลอบวางเพลิง, ทำเพื่อผลประโยชน์ของใครคนหนึ่ง, โจรกรรม และการก่อกวน
การใช้ธงกลับหัวหรือกลับด้านอาจจะถือเป็นการดูหมิ่น การให้ธงอยู่ที่ครึ่งเสาถือเป็นการดูหมิ่นในประเทศซาอุดีอาระเบีย ในบางประเทศ การชูธงกลับหัวเป็นสัญลักษณ์แสดงถึงปัญหาหรือเหตุฉุกเฉิน หรือแสดงถึงสถานะสงคราม. ที่มากกว่านั้น ในบางธง (เช่น ธงชาติออสเตรีย, ธงชาติไทย) เมื่อชูธงกลับหัว และ/หรือกลับด้านมัน จะยังคงดูเหมือนเดิม เพราะทั้งแนวตั้งและแนวนอนนั้นสมมาตรกัน
รัฐบาลเมจิ

รัฐบาลเมจิ  เป็นรัฐบาลที่ก่อตั้งขึ้นโดยนักการเมืองของ แคว้นศักดินาซัตสึมะ และ แคว้นศักดินาโชชู ในยุค 1860 รัฐบาลเมจิเป็นรัฐบาลยุคต้นของ จักรวรรดิญี่ปุ่น
นักการเมืองของรัฐบาลเมจิเป็นที่รู้จักในนาม คณาธิปไตยเมจิ ผู้โค่นล้ม รัฐบาลเอโดะ
การตรึงคาร์บอนแบบ C3

เป็นวิธีการตรึงคาร์บอนในการสังเคราะห์ด้วยแสงที่พบมากที่สุดในสามวิธีที่เหลือคือ C4 และ CAM กระบวนการนี้จะเปลี่ยนคาร์บอนไดออกไซด์และไรโบรสบิสฟอสเตต (RuBP, น้ำตาล 5 คาร์บอน) เป็น 3-phosphoglycerate 2 โมเลกุล ผ่านปฏิกิริยาต่อไปนี้:
CO2 + H2O + RuBP → (2) 3-ฟอสโฟกลีเซอเรต
ปฏิกิริยานี้เป็นขั้นตอนแรกของวัฏจักรคัลวิน โดยในพืช C3 จะตรึงจากอากาศแทนที่จะตรึงมาจากมาเลตตามพืช C4 และ CAM
พืชที่มีชีวิตรอดโดยการตรึงคาร์บอนแบบ C3 อย่างเดียว (พืช C3) มีแนวโน้มที่จะเจริญเติบโตในพื้นที่ที่ความเข้มของแสงแดดอยู่ในระดับปานกลาง อุณหภูมิปานกลาง ความเข้มข้นของคาร์บอนไดออกไซด์อยู่ที่ประมาณ 200 ppm หรือสูงกว่า และมีน้ำใต้จำนวนมาก พืช C3 ที่มีต้นกำเนิดในช่วงยุค Mesozoic และ Paleozoic ก่อนพืช C4 และยังพบในพืชประมาณ 95% ของโลกรวมถึงพืชอาหารที่สำคัญ เช่น ข้าวเจ้า ข้าวสาลี ถั่วเหลือง และข้าวบาร์เลย์
พืช C3 ไม่สามารถเติบโตได้ในพื้นที่ที่ร้อนมากเพราะ RuBisCO รวมออกซิเจนเข้ากับ RuBP มากขึ้นเมื่ออุณหภูมิเพิ่มขึ้น สิ่งนี้นำไปสู่การหายใจแสง ซึ่งนำไปสู่การสูญเสียสุทธิของคาร์บอนและไนโตรเจนจากพืชและจำกัดการเติบโต
พืช C3 สูญเสียน้ำถึง 97% ที่ถูกดูดผ่านรากเพื่อคายน้ำ ในพื้นที่ที่แห้งพืช C3 จะปิดปากใบเพื่อลดการสูญเสียน้ำ แต่สิ่งนี้จะหยุด CO2 จากการเข้าไปในใบไม้และลดความเข้มข้นของ CO2 ในใบ สิ่งนี้จะลดอัตราส่วนของ CO2 ต่อ O2 ทำให้เกิดการหายใจแสงมากขึ้นพืช C4 และ CAM มีการดัดแปลงที่ทำให้พวกมันสามารถอยู่รอดได้ในพื้นที่ร้อนและแห้งดังนั้นจึงสามารถแข่งขันกับ C3 พืชในพื้นที่เหล่านี้ได้
ชื่อ C3 มาจากผลิตภัณฑ์ตัวแรกหลังจากตรึงคาร์บอนมา ซึ่งนั่นก็คือฟอสโฟกลีเซอเรตซึ่งมีคาร์บอนทั้งหมดสามตัว
แบนโจ

แบนโจ  เป็นเครื่องดนตรีประเภทเครื่องสาย ประกอบด้วย 4,5 หรือ 6 สาย กล่องเสียงของแบนโจจะเหมือนกับหน้ากลอง มีหนังแท้หรือหนังเทียมขึงปิดอยู่ คาดหรือวงรอบด้วยไม้หรือเหล็กเพื่อให้หนังตึง โดยปกติกล่องเสียงจะมีรูปร่างวงกลม แบนโจในช่วงแรกที่มีแบบสมัยแบบแอฟริกาในสหรัฐ มีการดัดแปลงจากให้คล้ายคลึงกับเครื่องดนตรีของแอฟริกา แบนโจมักใช้ในดนตรีแนวโฟล์ก, ดนตรีโฟล์กไอริช และ เพลงคันทรี ศิลปินร็อกแอนด์โรลล์หลายวงอย่าง อีเกิลส์, เลด เซพเพลิน และดิออลแมนบราเทอส์ได้ใช้แบนโจห้าสายในเพลงของพวกเขาหลายเพลง จากประวัติแล้วแบนโจมีส่วนเกี่ยวข้องกับ ดนตรีพื้นเมืองแอฟริกัน-อเมริกันและวัฒนธรรมโฟล์กในชนบทของสังคมคนผิวขาว ก่อนที่จะเข้าสู่กระแสหลักจากพวกนักร้องยุคกลางในศตวรรษที่ 19 แบนโจและเครื่องดนตรีประเภทไวโอลินถือว่ามีบทบาทสำคัญต่อดนตรีโอลด์ไทม์ของอเมริกัน และมีการใช้บ่อยครั้งในดนตรีแจ๊ซดั้งเดิม
รีมีนี

รีมีนี (รูมาโญล:) เป็นนครในแคว้นเอมีเลีย-โรมัญญาทางตอนเหนือของอิตาลี และเป็นเมืองหลักของจังหวัดรีมีนี เป็นเมืองที่ขยายออกไปถึงทะเลเอเดรียติกบนชายฝั่งระหว่างแม่น้ำมาเรกกีอา (ชื่อโบราณ "Ariminus") และแม่น้ำเอาซา (ชื่อโบราณ "Aprusa") เป็นหนึ่งในเมืองพักตากอากาศชายที่มีชื่อเสียงที่สุดในยุโรป อันเนื่องจากมีชายหาดทรายความยาว 15 กม. (9 ไมล์) โรงแรมกว่า 1,000 แห่ง และบาร์ ร้านอาหาร ดิสโกเทค นับพัน โรงอาบน้ำแห่งแรกเปิดในปี ค.ศ. 1843 เมืองศิลปะอันประกอบด้วยอนุสรณ์โรมันและเรอเนสซองส์แห่งนี้ ยังเป็นสถานที่เกิดของผู้กำกับภาพยนตร์ เฟเดรีโก เฟลลีนี
เมืองก่อตั้งโดยชาวโรมันเมื่อ 268 ก่อนคริสต์ศักราช ในยุคโรมันเมืองรีมีนีเป็นตัวเชื่อมสำคัญระหว่างคาบสมุทรทางเหนือและใต้ จักรพรรดิโรมันได้สร้างประตูแห่งออกุสตุสและสะพานทิเบเรียสเพื่อกำหนดจุดเริ่มต้นและสิ้นสุดของเดคูมานุสแห่งรีมีนี (Decumanus of Rimini) ในยุคเรอเนสซองส์ เมืองได้รับผลประโยชน์จากตระกูลมาลาเตสตาที่มีศิลปินอย่างเลโอนาร์โด ดา วินชีผลิตผลงาน อาทิ เตมปีโอมาลาเตสตีอาโน
เขตเมืองของรีมีนีมีประชากร 149,403 คน ส่วนประชากรในจังหวัดรีมีนีมีประชากรราว 325,000 คน ทำให้รีมีนีเป็นเมืองใหญ่เป็นอันดับ 28 ของอิตาลี
โยชิดะ โทโย

โยชิดะ โทโย (1816 - 6 พฤษภาคม 1862) เป็นซามูไรชาวญี่ปุ่นจาก แคว้นศักดินาโทซะ โกโต โชจิโร เป็นหลานเขยของเขา ในปี พ.ศ. 2396 โทโยได้รับการแต่งตั้งจากผู้นำแคว้นศักดินาโทซะ ยะมะอุจิ โทะโยะชิเงะ เพื่อปฏิรูปและปรับปรุงโดเมนให้ทันสมัย เขาถูกลอบสังหารเมื่อวันที่ 6 พฤษภาคม ค.ศ. 1862 โดยสมาชิกกลุ่มอนุรักษ์นิยมสามคนชื่อ โทซะ คินโนโท
ฟุตบอลหญิงชิงแชมป์แห่งชาติอาเซียน 2019

การแข่งขัน ฟุตบอลหญิงชิงแชมป์แห่งชาติอาเซียน 2019 เป็นการจัดแข่งขันขึ้นเป็นครั้งที่ 11 ของฟุตบอลหญิงชิงแชมป์แห่งชาติอาเซียน, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ) ทัวร์นาเมนต์นี้ได้จัดขึ้นที่ ชลบุรี, ประเทศไทย ตั้งแต่วันที่ 15 ถึง 27 สิงหาคม พ.ศ. 2562
ไทย คือทีมแชมป์เก่า.
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ
"เวลาทั้งหมดที่ระบุไว้คือ เวลามาตรฐานไทย "
ผู้ทำประตู.
การแข่งขันทั้งหมดมี 110 ประตูที่ทำได้ใน 20 นัด สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ฮหว่าง ถวี่

ฮหว่าง ถวี่  ชื่อเต็มคือ ฮหว่าง ถิ ถวี่ (เกิด 15 มีนาคม พ.ศ. 2535) เป็นนางแบบและนางงามชาวเวียดนาม เธอทำงานทั้งในและต่างประเทศ โดยเฉพาะในสหราชอาณาจักรและสหรัฐอเมริกา นับเป็นนางแบบชาวเวียดนามที่ประสบความสำเร็จมากที่สุดคนหนึ่งที่เกิดในคริสต์ทศวรรษ 1990
การประกวดนางแบบ.
เวียดนามส์เน็กซต์ท็อปโมเดล 2011.
ในปี ค.ศ. 2011 เธอเป็นเป็นผู้เข้าแข่งขันที่ได้รับตำแหน่งชนะเลิศในในปี ค.ศ. 2011 เธอเป็นเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 2 ของรายการเวียดนามส์เน็กซต์ท็อปโมเดล
ท็อปโมเดลออฟเดอะเวิลด์ 2012.
ในปี ค.ศ. 2012 เธอเข้าร่วมประกวดท็อปโมเดลออฟเดอะเวิลด์และถูกจัดอันดับที่ 15 (15 คนสุดท้าย) โดยเธอได้รับรางวัล "Best Catwalk Award"
การประกวดความงาม.
มิสยูนิเวิร์สเวียดนาม 2017.
หลังจากเดอะเฟซเวียดนามสิ้นสุดลง เธอได้เข้าร่วมประกวดมิสยูนิเวิร์สเวียดนาม 2017 และได้รับตำแหน่งเป็นรองอันดับ 1 ของการประกวด
นางงามจักรวาล 2019.
เมื่อวันที่ 6 พฤษภาคม ค.ศ. 2019 เธอได้รับการแต่งตั้งให้เป็น "มิสยูนิเวิร์สเวียดนาม 2019" โดย Unicorp ถวี่ได้รับการเสนอชื่ออย่างเป็นทางการให้เป็นตัวแทนของเวียดนามในการประกวดนางงามจักรวาล 2019 และได้เข้ารอบ 20 คนสุดท้าย
ที่ปรึกษา.
ที่ปรึกษาของ เดอะเฟซเวียดนาม 2017.
ในปี ค.ศ. 2017 เธอเป็นหนึ่งในเมนเทอร์ของเดอะเฟซเวียดนาม ซีซัน 2 ร่วมกับเมนเทอร์อีกสองคน คือ ลาน เคว และ มิญ ตู้ ผู้ชนะการประกวดคือ ตู้ หาว ที่เป็นผู้เข้าแข่งขันในทีมของ ลาน เคว
สตรีทไฟเตอร์เธอร์ทีธแอนนิเวอร์ซารีคอลเลกชัน

สตรีทไฟเตอร์เธอร์ทีธแอนนิเวอร์ซารีคอลเลกชัน  เป็นชุดที่รวบรวมวิดีโอเกมแนวต่อสู้ ในชุดวิดีโอเกม "สตรีทไฟเตอร์" พัฒนาโดย Digital Eclipse และจัดจำหน่ายโดยแคปคอม ตัวชุดรวมวางจำหน่ายสำหรับ ไมโครซอฟท์ วินโดวส์ เพลย์สเตชัน 4 เอกซ์บอกซ์วัน และ นินเท็นโดสวิตช์ ในเดือนพฤษภาคม 2018
รูปแบบการเล่น.
"สตรีทไฟเตอร์เธอร์ทีธแอนนิเวอร์ซารีคอลเลกชัน" เป็นชุดที่รวบรวมวิดีโอเกมแนวต่อสู้บนเกมตู้ 12 เกมจากชุดวิดีโอเกม "สตรีทไฟเตอร์" โดยมีเกมดังต่อไปนี้:
โดยในขณะที่เล่นโหมดผู้เล่นเดี่ยวใน 12 เกม ผู้เล่นสามารถเชฟเกมเพื่อบันทึกและดำเนินการต่อได้ตลอดเวลา มีเกม 4 เกม ("เทอร์โบ: ไฮเปอร์ไฟท์ติ้ง", "ซูเปอร์เทอร์โบ", "อัลฟา 3" และ "เธิร์ดสไตรค์") ที่สนับสนุนโหมดผู้เล่นหลายคนออนไลน์รวมถึงการจับคู่อันดับ ล็อบบี้ออนไลน์สามารถรองรับผู้เล่นได้สูงสุดสี่คนและผู้เล่นสามารถต่อสู้กับฝ่ายตรงข้ามที่เป็น CPU ในขณะที่รอการต่อสู้ออนไลน์เพื่อเตรียมพร้อม ตัวเกมเวอร์ชันนินเท็นโดสวิตช์นั้นมีโหมดทัวร์นาเมนต์ผู้เล่นแปดคนสำหรับ "ซูเปอร์สตรีทไฟเตอร์ II" ที่สามารถเล่นได้เฉพาะคอนโซล 4 เครื่อง
เหตุระเบิดในคาบูล 17 สิงหาคม พ.ศ. 2562

เมื่อวันที่ 17 สิงหาคม พ.ศ. 2562 ได้เกิดเหตุระเบิดฆ่าตัวตายขึ้นกลางงานแต่งงานในห้องโถงจัดงานห้องหนึ่งในกรุงคาบูล ประเทศอัฟกานิสถาน ส่งผลให้มีผู้เสียชีวิตอย่างน้อย 80 คน และบาดเจ็บกว่า 160 คน รัฐอิสลามอิรักและลิแวนต์ (ไอซิล) อ้างความรับผิดชอบต่อเหตุระเบิดครั้งนี้ โดยระบุว่าการโจมตีมีเป้าหมายอยู่ที่ชาวมุสลิมนิกายชีอะฮ์ ขณะเกิดเหตุมีผู้เข้าร่วมงานเลี้ยงแต่งงานกว่าพันคน การโจมตีครั้งนี้เกิดขึ้นก่อนวันครบรอบ 100 ปี เอกราชอัฟกานิสถาน เพียงวันเดียว ทำให้รัฐบาลต้องเลื่อนงานฉลองที่มีกำหนดจัดขึ้นที่พระราชวังดารุลอะมานออกไป
การโจมตี.
เหตุระเบิดฆ่าตัวตายเกิดขึ้นเมื่อเวลาประมาณ 22:40 น. ตามเวลาอัฟกานิสถาน (01:10 น. ของวันที่ 18 สิงหาคม ตามเวลาในไทย) ภายในห้องโถงจัดงานแต่งงานชื่อ "ดูไบซิตี" ในย่านแห่งหนึ่งซึ่งมีชนกลุ่มน้อยฮาซาราชีอะฮ์อาศัยอยู่หนาแน่นทางตะวันตกของกรุงคาบูล มือระเบิดฆ่าตัวตายปลดชนวนระเบิดในพื้นที่รับรองแขกผู้ชายของห้องโถง ใกล้กับเวทีที่ซึ่งนักดนตรีกำลังแสดงดนตรีอยู่ ในขณะที่แขกหลายร้อยคนอยู่ภายในตัวอาคารเพื่อเข้าร่วมพิธีแต่งงาน มือระเบิดปลดชนวนจากเสื้อกั๊กติดระเบิดที่มีส่วนประกอบเป็นตลับลูกปืนเม็ดกลม 
เหตุระเบิดเกิดขึ้นไม่นานก่อนที่พิธีแต่งงานจะเริ่มขึ้น ตามข้อมูลจากเจ้าของห้องโถงจัดงานแต่งงาน มีผู้ได้รับเชิญเข้าร่วมงานนี้มากกว่า 1,200 คน ในจำนวนนี้มีทั้งผู้นับถือนิกายชีอะฮ์และผู้นับถือนิกายซุนนี ผู้ร่วมงานส่วนใหญ่เป็นกลุ่มชาติพันธุ์ฮาซารา ทั้งเจ้าสาวและเจ้าบ่าวนับถือนิกายชีอะฮ์ ทั้งสองมาจากตระกูลชนชั้นแรงงานที่มีรายได้ระดับปานกลาง โดยเจ้าบ่าวมีอาชีพตัดเสื้อ ก่อนหน้านี้ตระกูลของพวกเขาได้หารือกันแล้วเกี่ยวกับกำหนดการและเวลาจัดงานเพื่อลดความเสี่ยงจากการถูกโจมตี
ในเบื้องต้นมีผู้เสียชีวิต 63 คน และผู้บาดเจ็บ 182 คน แม้เจ้าสาวและเจ้าบ่าวจะรอดชีวิต แต่ทั้งคู่ก็สูญเสียสมาชิกหลายคนในตระกูล มีเด็กหลายคนอยู่ในกลุ่มผู้เสียชีวิตและผู้บาดเจ็บด้วย ต่อมามีผู้บาดเจ็บเสียชีวิตอีก 17 คนในวันถัดจากการโจมตี ทำให้จำนวนผู้เสียชีวิตเพิ่มเป็น 80 คน นับเป็นการโจมตีที่ทำให้มีผู้เสียชีวิตมากที่สุดในคาบูลนับตั้งแต่เดือนมกราคม พ.ศ. 2561
ความรับผิดชอบ.
หนึ่งวันหลังจากการโจมตีครั้งนี้ กลุ่มท้องถิ่นกลุ่มหนึ่งในเครือข่ายรัฐอิสลามอิรักและลิแวนต์ได้ออกมาอ้างความรับผิดชอบ ในคำแถลงความรับผิดชอบระบุว่า หลังจากการระเบิดฆ่าตัวตายภายในห้องโถงจัดงานแต่งงาน พวกเขายังได้กดชนวนระเบิดติดรถที่อยู่ข้างนอกเมื่อพาหนะฉุกเฉินมาถึง เหตุระเบิดที่ตามมาดังกล่าวยังไม่ได้รับการยืนยันจากทางการ
กลุ่มตอลิบานปฏิเสธความรับผิดชอบการโจมตีที่เกิดขึ้น โดยโฆษกคนหนึ่งของกลุ่มระบุว่า ตอลิบาน "ประณาม [เหตุระเบิด] ด้วยถ้อยคำรุนแรงที่สุด"
ฮิซามัตสึ ซาดาคัตสึ

ฮิซามัตสึ ซาดาคัตสึ (1560 - 1 พฤษภาคม 1624) เป็น ไดเมียว ของญี่ปุ่นในต้น สมัยเอโดะ ซึ่งรับใช้ ตระกูลโทกูงาวะ เขาเป็นน้องชายต่างบิดาของ โทกูงาวะ อิเอยาซุ บิดาของเขาคือ ฮิซามัตสึ โทชิคัตสึ และมารดาของเขาคือ โอไดอิ โนะ คาตะ มารดาของ โทกูงาวะ อิเอยาซุ
อาทิปราศักติ

มหาเทวี (Mahādevī) หรือชื่อเรียกอื่น เช่น อาทิปราศักติ (Adi Parashakti), อาทิศักติ (Adi Shakti) และ อภยศักติ (Abhaya Shakti) เป็นพระเป็นเจ้าสตรีที่ยิ่งใหญ่สูงสุดในคติศักติของศาสนาฮินดู ตามธรรมเนียมศักติเชื่อว่าเทวีฮินดูทั้งปวงถือเป็นปางอวตารของเทวียิ่งใหญ่องค์เดียวองค์นี้ ซึ่งมีความยิ่งใหญ่เปรียบได้กับพระวิษณุและพระศิวะในฐานะปรพรหมัน ลัทธิไวษณวะถือว่าอาทิปราศักติคือพระลักษมี, ลัทธิไศวะถือว่าเป็นพระปารวตี, พระทุรคา, พระลลิต และ พระกาลี, ส่วนศักตะถือว่าเป็นพระทุรคา, พระตริปุราสุนทรี, พระภูวเนศวรี และ พระกาลี นักวิชาการ เฮเลน ที. บูซีเยร์ (Helen T. Boursier) ระบุไว้ว่า: "ในปรัชญาฮินดูนั้น ทั้งพระลักษมีและพระปารวตีล้วนถือเป็นมหาเทวี (เทวีที่ยิ่งใหญ่) และ ศักติหรือพลังอำนาจอันยิ่งใหญ่"
ประติมานวิทยา.
โดยทั่วไปมักมองว่าอาทิปราศักติเป็นพระเจ้าที่เป็นนามธรรม แต่ก็มีการบรรยายลักษณะรูปปรากฏของพระนางอยู่ในเทวีภาควตปุราณะ, กาลิกะปุราณะ, มารกัณเฑยะปุราณะ-เทวีมาหาตมยะ, พรหมานันทปุราณะ-ลลิตาสหัสรนาม และตริปุรารหัสยะ ในเทวีภาควตปุราณะระบุว่าครั้งหนึ่ง เทวีได้เชิญชวนตรีมูรติมายังมณีทวีป ที่นั้นตรีมูรติได้มองเห็นซึ่งพระภูวเนศวรีประทับบนบัลลังก์ประดับเพชร ใบหน้าพระนางประกอบไปด้วยแสงสุกสกาวของดวงดาวนับล้านดวง และความงามสูงสุดของพระนางช่างยิ่งใหญ่ถึงขั้นที่ตรีมูรติมิอาจจ้องมองที่พระนางได้ พระนางทรงอภยมุทราและวรมุทรา, ปาศ และอังกุษะ
สุรเชษฐ์ ประวีณวงศ์วุฒิ

ผู้ช่วยศาสตราจารย์สุรเชษฐ์ ประวีณวงศ์วุฒิ (เกิด 3 กุมภาพันธ์ พ.ศ. 2521) เป็นนักวิชาการและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎร แบบบัญชีรายชื่อ สังกัดพรรคประชาชน และประธานคณะกรรมาธิการศึกษาการจัดทำและติดตามการบริหารงบประมาณ สภาผู้แทนราษฎร นอกจากนี้เคยเป็นอาจารย์ประจำสถาบันเทคโนโลยีแห่งเอเชีย โดยมีประสบการณ์ในการทำงานที่มีความเชี่ยวชาญเป็นพิเศษทางด้านการคมนาคม
ประวัติ.
สุรเชษฐ์ เกิดเมื่อวันที่ 3 กุมภาพันธ์ พ.ศ. 2521 ที่กรุงเทพมหานคร สำเร็จการศึกษาระดับปริญญาตรี วิศวกรรมโยธา วิศวกรรมศาสตร์ จากจุฬาลงกรณ์มหาวิทยาลัย (พ.ศ. 2542) ระดับปริญญาโท การวางแผนและบริหารจัดการโครงสร้างพื้นฐาน จากสถาบันเทคโนโลยีแห่งเอเชีย (พ.ศ. 2544) และระดับปริญญาเอก วิศวกรรมขนส่งและจราจร จากมหาวิทยาลัยรัฐยูทาห์ สหรัฐอเมริกา โดยมีผลการเรียนเฉลี่ย 4.00
การทำงาน.
สุรเชษฐ์เคยเป็นนักวิจัยและอาจารย์พิเศษในมหาวิทยาลัยและสถาบันวิจัยหลายแห่ง ทั้งในประเทศไทยและต่างประเทศ อาทิ ประเทศนอร์เวย์ และสหรัฐอเมริกา เป็นต้น อีกทั้งยังเคยได้รับตำแหน่ง ประธาน เลขานุการและกรรมการโครงการหรือคณะทำงาน มากกว่า 20 คณะ ทั้งในลักษณะของการจัดซื้อจัดจ้าง การตรวจการจ้าง หรือการทำงานเพื่อให้บรรลุผลตามวัตถุประสงค์ที่กำหนด โดยจากประสบการณ์การลงมือทำงานจริงที่มีความหลากหลายในภาคปฏิบัติ รวมถึงการทำงานในตำแหน่งหัวหน้าแผนกวิจัยและพัฒนาระบบจราจร การทางพิเศษแห่งประเทศไทย ส่งผลให้สุรเชษฐ์ ได้รับเลือกให้มาเป็นอาจารย์ประจำที่สถาบันเทคโนโลยีแห่งเอเชีย (Asian Institute of Technology: AIT) โดยดำรงตำแหน่งอาจารย์ประจำสาขาวิชาวิศวกรรมขนส่ง สำนักวิชาวิศวกรรมและเทคโนโลยี และเคยได้รับรางวัลอาจารย์ดีเด่น
เมื่อเดือนมีนาคม พ.ศ. 2561 สุรเชษฐ์ได้ลาออกจากสถาบันเทคโนโลยีแห่งเอเซีย เพื่อร่วมงานกับธนาธร จึงรุ่งเรืองกิจ และเพื่อนร่วมอุดมการณ์อีกจำนวนหนึ่ง จัดตั้งพรรคการเมืองชื่อ พรรคอนาคตใหม่ และได้รับเลือกเป็นสมาชิกสภาผู้แทนราษฎรแบบบัญชีรายชื่อ ลำดับที่ 8 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ต่อมาเมื่อพรรคอนาคตใหม่ถูกยุบโดยศาลรัฐธรรมนูญ ได้ย้ายไปสังกัดพรรคก้าวไกล ร่วมกับเพื่อน สส. อดีตพรรคอนาคตใหม่ โดยดำรงตำแหน่งรองเลขาธิการพรรค และได้รับเลือกเป็นสมาชิกสภาผู้แทนราษฎรอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ต่อมาพรรคก้าวไกลถูกยุบโดยศาลรัฐธรรมนูญ ได้ย้ายไปสังกัดพรรคประชาชน ร่วมกับเพื่อน สส. อดีตพรรคก้าวไกล
ระหว่างการดำรงตำแหน่งสมาชิกสภาผู้แทนราษฎรสมัยแรก ดร.สุรเชษฐ์ ในฐานะผู้เชี่ยวชาญด้านคมนาคมของพรรค ได้รับบทบาทสำคัญในการอภิปรายและติดตามผลการดำเนินงานของกระทรวงคมนาคมมาอย่างต่อเนื่อง ในรัฐบาลพลเอก ประยุทธ์ จันทร์โอชา ที่มีศักดิ์สยาม ชิดชอบ เป็นรัฐมนตรี มีการอภิปรายสำคัญที่เป็นที่กล่าวถึงหลายครั้ง ไม่ว่าจะเป็นการอภิปรายความเหลื่อมล้ำในการจัดสรรงบประมาณให้กับจังหวัดบุรีรัมย์มากกว่าจังหวัดอื่น การอภิปรายการทุจริตโครงการรถไฟฟ้าสายสีส้ม การอภิปรายแผนแม่บท MR-MAP ของรัฐบาล เป็นต้น ต่อมาในรัฐบาลเศรษฐาและแพทองธาร ที่มีรัฐมนตรีว่าการกระทรวงคมนาคมชื่อ สุริยะ จึงรุ่งเรืองกิจ ได้มีการอภิปรายเพื่อให้ข้อคิดต่อนโยบายและโครงการที่สำคัญของรัฐบาลหลายครั้ง เช่น นโยบาย 20 บาทตตลอดสาย การติดตามโครงการแลนด์บริดจ์ โครงการรถไฟความเร็วสูงเชื่อม 3 สนามบิน การนำเสนอร่าง พ.ร.บ. ราง ร่าง พ.ร.บ. ตั๋วร่วม และร่างแก้ไข พ.ร.บ. ขนส่งทางบก เพื่อการกระจายอำนาจขนส่ง เป็นต้น
สมาชิกสภาผู้แทนราษฎร.
สุรเชษฐ์ ประวีณวงศ์วุฒิ ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ยุทธการที่แซ็ง-โล

ยุทธการที่แซ็ง-โล เป็นหนึ่งในสามครั้งของการรบในยุทธการประเทศรั้วต้นไม้ ซึ่งเกิดขึ้นในช่วงระหว่างวันที่ 7-19 กรกฎาคม ค.ศ. 1944 ช่วงก่อนปฏิบัติการคอบรา เมืองแซ็ง-โลได้ตกเป็นของเยอรมันในปี ค.ศ. 1940 และภายหลังการบุกครองนอร์ม็องดี ฝ่ายอเมริกันได้ตั้งเป้าหมายที่เมืองแห่งนี้ ตามหน้าที่ของมันเป็นทางแยกเชิงยุทธศาสตร์ การทิ้งระเบิดของฝ่ายอเมริกันได้สร้างความเสียหายอย่างหนัก(มากถึง 95% ของเมืองที่ถูกทำลาย) และจำนวนความสูญเสียที่สูงขึ้นซึ่งก่อให้เกิดมรณสักขีเมืองแห่งนี้ที่ถูกเรียกว่า "เมืองหลวงซากปรักหักพัง" ซึ่งเป็นที่นิยมอย่างแพร่หลายในรายงานข่าวโดย Samuel Beckett
ยุทธการที่เลอเมนีล-ปาทรี

ยุทธการที่เลอเมนีล-ปาทรี ในช่วงสงครามโลกครั้งที่สอง เป็นการโจมตีครั้งสุดท้ายโดยกลุ่มกองกำลังรบติดอาวุธที่ดำเนินการโดยทหารแคนาดาในนอร์ม็องดีในเดือนมิถุนายน ค.ศ. 1944 ปืนไรเฟิลของสมเด็จพระราชินีแห่งแคนาดาของกองพลน้อยทหารราบแคนาดาที่ 8 ของกองพลแคนาดาที่ 3 ได้รับการสนับสนุนโดยกรมทหารยานเกราะที่ 6 (ฮุสซาร์ที่ 1) ของกองพลน้อยยานเกราะแคนาดาที่ 2 เข้าโจมตีหมู่บ้านเลอเมนีล-ปาทรีในนอร์ม็องดี เพื่อรุกไปทางตอนใต้สู่ระดับที่สูงขึ้นของเนิน 107 ทางตะวันตกของเชอ (Cheux) การโจมตีครั้งนี้มีเป้าหมายเพื่อสนับสนุนปฏิบัติการครั้งใหญ่โดยกองพลทหารราบที่ 50 (นอร์ทัมเบรีย) และกองพลยานเกราะที่ 7 เพื่อเข้ายึดครองเมืองก็องและรุกเข้าไปในใจกลางของหัวหาดที่อยู่ถัดไปจากกองทัพสหรัฐที่หนึ่ง การรบครั้งนี้เยอรมนีประสบความสำเร็จในการตั้งรับเอาไว้ได้แต่เป้าหมายของเยอรมนีในการเอาชนะฝ่ายรุกรานโดยการรุกโจมตีตอบโต้กลับนั้นล้มเหลว
ทั้งสองฝ่ายต่างได้เปลี่ยนกลยุทธ์ภายหลังจากการบุกครองในสัปดาห์แรก เยอรมนีได้สร้างการป้องกันในเชิงลึก ด้วยกองกำลังรถถังที่ถูกสงวนเอาไว้สำหรับการโจมตีตอบโต้กลับที่จำกัด ด้วยความตั้งใจที่จะชะลอการรุกคืบภายในประเทศของฝ่ายสัมพันธมิตรและหลีกเลี่ยงการเกิดบาดเจ็บล้มตายและการสูญเสียอาวุธยุทโธปกรณ์จนกว่าจะได้รับการเสริมกำลัง ฝ่ายสัมพันธมิตรได้เริ่มที่จะสะสมเสบียงเพื่อทำการโจมตีล้างผลาญ แทนที่จะสู้ด้วยปฏิบัติการแบบเคลื่อนที่โดยรถถังจำนวนมากเพื่อสนับสนุนทหารราบ ความโหดร้ายที่มากขึ้นโดยทหารของกองพลยานเกราะเอ็สเอ็สที่ 12 "ยุวชนฮิตเลอร์" ที่มีต่อเชลยศึกชาวแคนาดาได้เกิดขึ้นและคำสั่งที่ได้มอบหมายโดยผู้บัญชาการแคนาดาระดับชั้นผู้น้อยให้หลีกเลียงการจับเชลยศึกชาวเยอรมันเพื่อเป็นการแก้แค้น แต่ต้องถูกยกเลิกโดยผู้มีอำนาจระดับสูงซึ่งไม่นานพวกเขาได้พบเจอเข้า ปฏิบัติการรุกของแคนาดาในพื้นที่ของกองพลทหารราบแคนาดาที่ 3 ได้ยุติลง นอกเหนือจากการจู่โจมและการลาดตระเวนสอดแนม จนกระทั่งเหล่ากองทัพที่ 8 ได้เริ่มปฏิบัติการเอปซัมเมื่อวันที่ 26 มิถุนายน
พระเจ้าชัยวรมันที่ 4

พระเจ้าชัยวรรมันที่ 4 (อักษรโรมัน: Jayavarman IV; สวรรคต ค.ศ. 941) หรือไทยเรียก พระเจ้าชัยวรมันที่ 4 เป็นพระมหากษัตริย์แห่งอาณาจักรพระนคร ครองราชย์ระหว่าง ค.ศ. 928 – 941 นักประวัติศาสตร์หลายคนคิดว่าพระองค์เป็นผู้ชิงอำนาจ อย่างไรก็ตามหลักฐานล่าสุดแสดงให้เห็นว่าพระองค์มีสิทธิในราชบัลลังก์ถูกต้องตามกฎหมาย พระองค์เป็นพระราชนัดดาของพระเจ้าอินทรวรมันที่ 1 ประสูติแต่พระนางมเหนทรเทวีพระขนิษฐาของพระเจ้ายโศวรมันที่ 1 พระองค์สถาปนาตนเองขึ้นเป็นกษัตริย์องค์ที่ 2 ในพระราชอาณาจักรร่วมกันกับพระเจ้าอิศานวรมันที่ 2 โดยอ้างสิทธิ์ในราชบัลลังก์ทางพระราชมารดา ประวัติศาสตร์จารึกว่าพระองค์มีความชอบธรรมในราชสมบัติ 
ต่อมาภายหลังที่พระเจ้าหรรษวรมันที่ 1 สวรรคต พระเจ้าอิศานวรมันที่ 2 ทรงอ้างสิทธิ์ในราชบัลลังก์แข่งกับพระมาตุลาของพระองค์คือพระเจ้าชัยวรมันที่ 4 ได้เกิดการแบ่งแยกขึ้นระหว่างกษัตริย์ 2 พระองค์โดยกษัตริย์ที่ทรงครองราชย์ตามนิตินัยคือ พระเจ้าอิศานวรมันที่ 2 ประทับที่เมืองพระนครยโศธรปุระ (Harshavarman) และกษัตริย์ที่สถาปนาขึ้นอีกพระองค์คือพระเจ้าชัยวรมันที่ 4 ที่ประทับที่เกาะแกร์ (Koh Ker) โดยพระองค์ทรงสถาปนาราชธานีขึ้นที่เกาะแกร์ ต่อมาพระเจ้าอิศานวรมันที่ 2 ทรงสิ้นพระชนม์ลงในปี ค.ศ. 928 พระเจ้าชัยวรมันที่ 4 จึงทรงประกาศความชอบธรรมในราชสมบัติเพียงพระองค์เดียว ทรงโปรดให้สร้างปราสาทถวายแด่เทพเจ้าในศาสนาฮินดูขึ้นที่เกาะแกร์ในปี ค.ศ. 928 เพื่ออุทิศให้กับเทพเจ้าทั้งสามพระองค์คือ พระวิษณุ พระพรหม และพระศิวะ ซึ่งสถาปัตยกรรมแบบเกาะแกร์มีความสวยงามโดดเด่นและมีเอกลักษณ์เฉพาะ พระเจ้าชัยวรมันที่ 4 ทรงเป็นพระราชบิดาของพระเจ้าหรรษวรมันที่ 2 ต่อมาพระเจ้าราเชนทรวรมันที่ 2 ได้ชิงราชสมบัติจากโอรสของพระองค์และย้ายราชธานีจากราชธานีเกาะแกร์กลับมาที่ยโศธรปุระ
ทาม็อกซิเฟน

ทาม็อกซิเฟน (Tamoxifen) หรือชื่อทางการค้าอื่นคือ โนลวาเด็ก (Nolvadex) หรือ ทามิเฟน (Tamifen) เป็นยาใช้สำหรับป้องกันมะเร็งเต้านมในสตรี และใช้รักษามะเร็งทรวงอกในสตรีและบุรุษ และกำลังอยู่ระหว่างศึกษากับมะเร็งชนิดอื่น ผู้ป่วยมะเร็งทรวงอกโดยทั่วไปจะรับประทานวันละเม็ดติดต่อกันเป็นเวลาสองถึงสามปีขึ้นไป
ผลข้างเคียงทั่วไปจากการใช้ยาได้แก่ นอนหลับยาก, ประจำเดือนมาไม่ปกติ, น้ำหนักลด และอาการร้อนวูบวาบ ผลข้างเคียงขั้นรุนแรงได้แก่ การเพิ่มความเสี่ยงเล็กน้อยในโรคมะเร็งมดลูก, โรคหลอดเลือดสมอง, ปัญหาการมองเห็น และสิ่งหลุดอุดหลอดเลือดของปอด การใช้ยาระหว่างตั้งครรภ์หรือให้นมบุตรอาจส่งผลร้ายต่อทารก
ทาม็อกซิเฟนถูกคิดค้นขึ้นในปีค.ศ. 1962 โดยนักเคมี ดอรา ริชาร์ดสัน (Dora Richardson) ปัจจุบันมีสถานะเป็นยาหลักขององค์การอนามัยโลก และมีวางจำหน่ายทั่วไปเป็นยาสามัญ